Diari Oficial de la Generalitat Valenciana


Sumari del DOGV 3301, del 05-08-1998 (1998/6148)

ORDRE de 22 de juny de 1998 de la Conselleria de Presidència, per la qual s'aprova la creació i exempció de l'obligació de mantenir el lloc de la secretaria de la Mancomunitat Baix Maestrat.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/6148


Data del document
:   22-06-1998

Organisme emissor
:   Conselleria de Presidència

Tipus de document
:   Ordre

ORDRE de 22 de juny de 1998 de la Conselleria de Presidència, per la qual s'aprova la creació i exempció de l'obligació de mantenir el lloc de la secretaria de la Mancomunitat Baix Maestrat. [1998/6148]
  
La Mancomunitat Baix Maestrat, en sessió plenària celebrada el 17 de desembre de 1997, va acordar sol·licitar de la Conselleria de Presidència l'exempció de l'obligació de mantenir el lloc de secretaria intervenció de la Mancomunitat, en atenció a l'escàs volum de serveis a prestar i dels escassos recursos econòmic que té la Mancomunitat, i també que les funcions reservades al dit lloc siguen exercides pel Servei d'Assistència a Municipis de la Diputació Provincial de Castelló.
  
Als arxius d'aquesta Direcció General no consta que la Mancomunitat Baix Maestrat tinga creat i classificat un lloc de treball a què corresponga l'acompliment de les funcions reservades a habilitats nacionals, per la qual cosa prèviament a la declaració d'exempció, i seguint el criteri establit en actuacions precedents, és procedent la creació i classificació del lloc de secretaria en classe tercera, reservat a funcionaris de la subescala de secretaria intervenció.
  
La Diputació Provincial de Castelló en data 25 de febrer de 1998 ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò que s'ha disposat en els articles 5, ap. 1 i 2 i 17 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als funcionaris d'Administració local amb habilitació de caràcter nacional i en ús de les competències atribuïdes en l'article 2, a) i c) d'aquest text legal.
  
ORDENE
  
Primer
  
Crear el lloc de secretaria de la Mancomunitat Baix Maestrat i classificar aquest en classe tercera; la provisió d'aquest lloc està reservada a funcionaris d'Administració local amb habilitació de caràcter nacional de la subescala de secretaria intervenció.
  
Segon
  
Eximir la Mancomunitat Baix Maestrat de l'obligació de mantenir el lloc de secretaria. Les funcions reservades al dit lloc s'exerciran a través de la Diputació Provincial de Castelló.
  
Contra aquesta ordre que posa fi a la via administrativa, i prèvia comunicació al conseller de Presidència, es podrà interposar, d'acord amb l'article 58 de la Llei de la Jurisdicció Contenciosa Administrativa, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació en el Diari Oficial de la Generalitat Valenciana.
  
València, 22 de juny de 1998.- El conseller de presidència: José Joaquín Ripoll Serrano.
  
b) OFERTES D'OCUPACIÓ PÚBLICA,
  
OPOSICIONS I CONCURSOS
  
4. Universitats
  
 Universitat d'Alacant